Referanse

# Merknader om bruk av Bluetooth(R)-funksjonen

- Bruk av Bluetooth-funksjonen kan være begrenset av lokale regler i enkelte land eller områder.

- Bluetooth-funksjonen fungerer kanskje ikke med enkelte enheter, avhengig av produsenten eller programvareversjonen som benyttes av produsenten. Sjekk systemkravene for Bluetooth-enheten før du kjøper den.

Se støttenettsiden angående informasjon om Bluetooth-enheter som støttes av Sonys nettbrett.

Noen Bluetooth-enheter krever autentisering (paring) før de kan etablere en tilkobling til en annen enhet.

Utfør autentiseringsprosessen før tilkobling til slike enheter.

- Bluetooth-enheter fungerer på 2,4 GHz-båndet, som brukes av en rekke ulike enheter. Bluetooth-enheter bruker teknologi for å minimere radioforstyrrelser fra andre enheter som benytter det samme båndet. Radioforstyrrelser kan imidlertid likevel føre til tregere dataoverføringshastigheter, redusere kommunikasjonsområdet eller føre til kommunikasjonsfeil.

- Dataoverføringshastigheter og kommunikasjonsområde kan variere avhengig av følgende forhold:

- Avstand mellom kommunikasjonsenheter

- Eventuelle hindringer mellom enheter

- Omgivelser med vegger og materialet i veggene

- Konfigurasjon av enheter

- Programvare som benyttes

- Signalforhold

- Kommunikasjon kan bli kuttet, avhengig av signalforholdene.

- Det kan oppstå interferens hvis både Bluetooth-funksjonen og 2,4 GHz-Wi-Fi-funksjonen er aktivert. Det vil føre til lavere dataoverføringshastigheter eller andre problemer.

- Store filer kan av og til bli skadet under kontinuerlige overføringer på grunn av begrensningene i Bluetooth-standarden og elektromagnetisk interferens fra omgivelsene.

- Hvis du kobler flere Bluetooth-enheter til nettbrettet, kan det oppstå stor kanaltrafikk som fører til lav ytelse på enheten. Dette er normalt for Bluetooth-teknologien og indikerer ikke en feil.

- Video og lyd blir kanskje ikke synkronisert hvis du spiller av video på nettbrettet med lydavspilling fra en tilkoblet Bluetooth-enhet. Dette skjer ofte med Bluetooth-teknologien og indikerer ikke en feil.

- Alle Bluetooth-enheter må sertifiseres gjennom prosedyrer som fremstilles i Bluetooth SIG for å sikre at de følger Bluetooth-standarden. Selv om Bluetooth-standarden følges, kan ytelse, spesifikasjoner og driftsprosedyrer for den individuelle enheten variere.

- Utgangslyden kan ikke veksles mellom en Bluetooth-lydenhet og den innebygde høyttaleren når du kobler til eller fra enheten mens et program som for eksempel et spill, kjører. Hvis det forekommer, må du lukke programmet og starte enheten på nytt. Eller veksle lyden før programmet startes.

- Lyd fra programmer som for eksempel spill, kan bli forsinket når den høres fra Bluetooth-lydenheter som er koblet til nettbrettet. Hvis det forekommer, må lyden sendes til den innebygde høyttaleren eller du må koble en lydenhet til hodetelefonkontakten på nettbrettet for å høre lyden.

- Hvis du slår av en Bluetooth-lydenhet som er koblet til nettbrettet mens et program som for eksempel et spill, kjører, kan det hende at programmet ikke lenger fungerer ordentlig. Hvis det forekommer, må du lukke programmet og starte nettbrettet på nytt.

- Når du skal utveksle filer med Bluetooth-enheter, må du laste ned andre programmer enn de som er forhåndsinnstallert.

Beslektet emne
Om Bluetooth(R)-funksjonen
Kommunisere med en annen Bluetooth(R)-enhet
Stoppe Bluetooth(R)-kommunikasjon
Om Bluetooth(R)-sikkerhet